Uutisissa: Armenialaisen tasavallan loppu Azerbaidžanissa.
Kymmenettuhannet lähtevät Vuoristo-Karabahista.
Erään johtajan mukaan käynnissä on kansanmurha.
Lisäksi: Päämääränä turvasatama.
Pohjois-Dakota avaa sylinsä pakolaisille -
ja auttaa heitä uuteen alkuun.
Ja: Digitaalinen tavoittaminen.
Seurakuntien mainoksista kalliiseen mainospaikkaan Super Bowlissa.
Uskovia yhdistetään nykyteknologialla.
KRISTILLISEN MAAILMAN UUTISET
Hei ja tervetuloa uutisten pariin!
Azerbaidžanin valtaama armenialainen tasavalta lakkautetaan.
Vuoristo-Karabahin hallinto on sovittu purettavaksi 1. tammikuuta.
Aiemmin Azerbaidžanin joukot valloittivat alueen.
Useita hallinnon johtajia on antautunut tai pidätetty.
Ainakin 80 000 ihmistä eli yli puolet asukkaista -
on paennut Armeniaan.
Se oli painajainen. Sitä ei voi sanoin kuvata.
Kylää tulitettiin tykeillä. Vain harva jäi. Suurin osa lähti.
Salamahyökkäys ajoi lähes 14 000 pakolaista Armeniaan.
Tuhannet jonottavat edelleen alueen ainoalla rajanylityspaikalla.
Vuoristo-Karabah sijaitsee Azerbaidžanin ja Armenian välissä.
Armenialaisesta Vuoristo-Karabahista on kiistelty vuosia.
Väestö ja kulttuuri on armenialaista. Alueella vallitsee kristinusko.
Alue on tunnustettu kuuluvaksi Azerbaidžanille, -
mutta armenialaiset ovat hallinneet sitä 30 vuotta.
Kaksi amerikkalaisviranomaista tapasi Armenian pääministerin maanantaina.
Etninen puhdistus on käynnissä, tämä sanoi.
Armenia omaksui kristinuskon ensimmäisten joukossa maailmassa.
Nyt pelätään, että heidän historiansa pyyhitään pois Vuoristo-Karabahista.
Armenialaisten eksodus Vuoristo-Karabahista jatkuu -
etnisen puhdistuksen seurauksena.
Arvioiden mukaan Vuoristo-Karabahiin ei jää yhtään armenialaista.
Tämä on etnistä puhdistusta ja kotimaan riistoa, -
josta olemme varoittaneet maailmaa jo pitkään.
Armeniasta paljon raportoinut toimittaja Chuck Holton varoittaa, -
että Azerbaidžan ei pysähdy Vuoristo-Karabahiin.
Todellinen huolenaihe on se, että Azerbaidžan ei lopeta tähän.
Se kirjaimellisesti puhuu koko Armenian valtaamisesta.
Meillä on yhteys Joel Veldkampiin.
Mikä on Vuoristo-Karabahissa yhä olevien armenialaisten tilanne?
Kaikki kynnelle kykenevät lähtevät.
Juttelin pääkaupungissa olevan armenialaisen ystäväni kanssa eilen.
Hän sanoi, että kaduilla näkyy vain iäkkäitä ihmisiä -
ja kenties mielenterveyden ongelmista kärsiviä.
Sinne jäävistä tulee Alijevin hallintokoneiston panttivankeja.
Se on diktatuureista pahimpia. Heidän turvallisuutensa huolettaa.
Miten iso pakolaiskriisi on?
Valtaisa. Armenian väkiluku kasvoi tämän seurauksena viikossa 4 %.
Vuoristo-Karabahista on nyt lähtenyt armeniaan 90 000 ihmistä.
Loput 30 000 tulevat suurella todennäköisyydellä lähipäivinä.
Armenia ei ole rikas maa.
Tästä tulee valtava pakolaiskriisi -
ja valtava haaste kaikille järjestöille, jotka heitä auttavat.
Kuka pitää huolta näistä pakolaisista? Vai pitääkö heidän pärjätä omillaan?
Monet yrittävät pärjätä. Ihmisiä nukkuu autoissa ja teltoissa -
tai kadulla Gorisissa, joka sijaitsee lähellä Vuoristo-Karabahia.
Euroopan unioni on luvannut auttaa 500 000 eurolla.
Se on noin 4 dollaria henkeä kohti.
Yhdysvallat lupasi 11,5 miljoonaa, -
mutta se ei riitä alkuunkaan.
Olette seuranneet tilannetta tarkasti.
Maailmalla tiedettiin, että Vuoristo-Karabah oli eristyksissä.
Sitä on saarrettu tammikuusta asti, mutta maailma ei tehnyt mitään.
Nyt tilanne on tämä.
Mitä maailman pitäisi tehdä? Asettaa pakotteitako Azerbaidžanille?
Joillekin johtajille pitäisi antaa pakotteet, -
presidentille ja virkamiehille, jotka järjestivät etnisen puhdistuksen.
Armenian koskemattomuutta tulisi ryhtyä puolustamaan päättäväisesti.
Armenia itse on luultavasti Turkin ja Azerbaidžanin seuraava kohde.
Se on suuri huolenaiheemme.
Miten seurakunta voisi auttaa pakolaisia?
Monia armenialaisia hiertää se, -
että saarto jatkui yhdeksän kuukautta ja he anoivat apua koko sen ajan, -
mutta heitä ei kuunneltu.
Mutta ikinä ei ole liian myöhäistä tehdä oikein.
Ottakaa yhteyttä järjestöihin, jotka auttavat pakolaisia.
Niitä ovat mm. Christian Solidarity International, -
Armenian Punainen risti ja Caritas.
Muistetaan armenialaisia, luodaan heihin yhteyksiä -
ja ollaan heidän rinnallaan tänä synkkänä aikana.
Miten voimme rukoilla pakolaisten puolesta?
Rukoilkaa, että he löytävät katon päänsä päälle -
ja loukkaantuneet saavat hoitoa.
Joidenkin matka Vuoristo-Karabahista kestää 30 tuntia ruuhkien takia.
Jotkut kuolevat matkalla, koska ei ole lääkkeitä tai vettä.
Rukoilkaa heille turvallista matkaa.
Aamen. Jeesus, auta. Koen, että katsojat rukoilivat mukanasi.
Kiitos ja siunausta, Joel Veldkamp Christian Solidarity Intl. -järjestöstä!
Tulossa: Turvasatama rauhan puutarha -osavaltiossa.
Miten ja miksi keskilännessä avataan syli sotapakolaisille?
Lähde kohti rauhaa ja täyteyttä. Löydä toivo yksin Kristuksessa -
mullistavasta viisaudesta, -
jota Pat Robertsonin klassikkokirja "Ten Laws for Success" tarjoaa.
Saavuta tarkoitus ja tyytyväisyys -
tutkimalla askeleita ohjaavia periaatteita.
Opi menestyvää ja merkityksekästä elämää -
ja tuo siunauksia ja yhteyttä perheeseesi.
Paketissa on kovakantisena kirja "Ten Laws for Success", -
opetukseen liittyvä työkirja -
sekä pääsykoodi äänikirjaan.
Saat paketin kiitoksena, kun liityt CBN-kumppaniksi.
Tartu mahdollisuuteen rikastaa matkaasi ja valjastaa potentiaalisi.
Soita ruudun numeroon tai rekisteröidy kotisivuillamme.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas. Maailmassa joka seitsemäs kristitty kohtaa vainoa.
Tämä selviää World Reliefin ja Open Doors USA:n uudesta raportista.
Myös Yhdysvaltojen vastaanottamien pakolaisten määrä vähenee.
Raportti peräänkuuluttaa sitoutumista uskonnonvapauteen -
ja maan muuttamista turvasatamaksi uskonvainojen uhreille.
Pohjois-Dakotassa asuu pakolaisia Afganistanista ja Ukrainasta.
Vastaanotto on kaiken kaikkiaan ollut lämmin.
Mark Martin kertoo, miten eräs yhteisö Fargossa on ottanut heidät hoteisiinsa.
Elokuu 2021. Yhdysvallat veti loputkin joukkonsa Afganistanista.
Syntyi kaaos. Kolmetoista lähtöä turvannutta amerikkalaista kuoli, -
samoin noin 170 afganistanilaissiviiliä.
Yhdysvalloille työskennelleitä jäi talebanin hallinnon alle.
Tapasimme yhden, joka elää nyt pakolaisena -
Pohjois-Dakotan Fargossa. Mies ei halua paljastaa henkilöyttään.
Hän toimi Yhdysvaltojen joukkojen tulkkina.
Ensin lähtöyritykset epäonnistuivat.
Palasin kotiin. Perhe käski pysyä kotona, -
koska naapurit ja alueen ihmiset tietävät, -
missä ja kenelle olen työskennellyt.
He pelkäsivät henkeni ja turvallisuuteni puolesta.
Lopuksi hänelle löydettiin lento toiselta kentältä.
Jääminen olisi voinut olla kohtalokasta.
Kuulemme joka päivä, miten taleban tai hallitseva ryhmä -
tappaa Afganistanin armeijaan kuuluneita aina kun he löytävät näitä, -
erityisesti erikoisjoukkoihin kuuluneita.
He voisivat tehdä niin minullekin tai perheelleni.
Perhe ei päässyt lähtemään.
Se oli tosi rankkaa.
En pystynyt edes hyvästelemään heitä tai halaamaan hyvästiksi.
Tuntui hyvin vaikealta jättää ne ihmiset, -
joita rakastan ja jotka rakastavat minua. Esimerkiksi perheeni.
Oltuaan muutaman viikon Lähi-idässä Abdul tuli USA:han.
Täällä Pohjois-Dakota tarjosi parhaat puitteet.
Oli mahtavaa tulla lentokentälle.
Oli talvi, ja kaikkialla oli lunta.
Täällä asuu kunnon väkeä.
He sanoivat: "Lämpimästi tervetuloa Pohjois-Dakotan Fargoon!"
Luterilainen maahanmuutto- ja pakolaispalvelu auttoi.
Ensimmäinen afganistanilaisperhe saapui vuonna 2021.
Mies oli ollut täällä jo jonkin aikaa.
Hänen viisihenkinen perheensä tuli perässä.
Kun hän ja hänen vaimonsa halasivat -
oltuaan erossa pitkän aikaa, -
minun ja kollegojeni silmiin tulvahtivat kyyneleet.
Eräskin nyökkäsi minulle sanoen: "Tämän takia tätä tehdään."
Hannaher oli mukana perustamassa -
järjestönsä osastoa Pohjois-Dakotaan maaliskuussa 2021.
Sen jälkeen avun on saanut noin 500 pakolaista.
Vastustustakin on ollut, mutta yleisesti yhteisö on hyvin vieraanvarainen.
Olen kiitollinen yhteisön tuesta ja rakkaudesta.
Joukossa on aina vastarannan kiiskejä ja niitä, jotka pelkäävät tuntematonta -
tai jotka ajattelevat näistä asioista -
ja kokevat nämä asiat eri tavalla.
Tänne on asettunut sotapakolaisia myös Ukrainasta.
Sergii Listratenko, vaimo Nataliia ja Kira-tytär ovat kotoisin Harkovasta.
Näimme palavia panssarivaunuja ja autoja. Paljon ihmisiä kuoli.
Ukrainan joukot evakuoivat suuren määrän ihmisiä.
Perhe pakeni Länsi-Ukrainaan.
Puolen vuoden päästä Nataliia ja Kira lähtivät USA:han.
Sergii jäi auttamaan sotaponnistuksissa.
Hän pelkäsi, ettei hän näe vaimoa ja tytärtä enää.
Muutin takaisin Harkovaan. Venäläiset ampuivat raketteja lähes päivittäin.
Sitä jatkui joka päivä sen puolen vuoden aikana, kun olin Harkovassa.
Olin jo varma, etten näe heitä enää ikinä.
Seitsemän kuuta myöhemmin myös Sergii päätti tulla USA:han.
Ystävä suositteli Fargoa, jonka kylmä ilmasto muistuttaa Ukrainan ilmastoa.
Vaikka oli ilo tavata heidät, kotimaasta lähtö oli katkeransuloista.
Täytyy ymmärtää, että minulta jäivät sinne vanhemmat, äiti ja isä, -
veli ja veljen lapset. He ovat yhä Ukrainassa.
Hallinnosta kerrotaan, että yli 400 000 ukrainalaista -
ja 100 000 afganistanilaista on tullut USA:han maiden mullistusten jälkeen.
Sekä Abdul että Sergii pyytävät rukousta jääneiden puolesta.
Rukoilkaa afganistanilaisten puolesta.
Maailman pitäisi pakottaa taleban -
avaamaan koulut ja yliopistot -
ja päästämään tytöt ja naiset jatkamaan koulunkäyntiä.
En pyydä rukousta itsemme puolesta, sillä olemme turvassa.
Muistakaa rukouksin urheita sotilaitamme, -
jotka puolustavat ja suojelevat maatamme.
Näiden pakolaisten turvapaikka on Pohjois-Dakota.
Mark Martin, CBN News, Fargo.
Kiitos, Mark. Tulossa: -
Kirkossakävijöiden määrä laskee USA:ssa.
Yksi organisaatio yhdistää uskovia nykyteknologian avulla.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Hanki CBN:n "Ten Laws for Success".
Mukana Pat Robertsonin tunnettu kirja ja uusi työkirja.
Opetus antaa työkalut elämään jumalisella tarkoituksella ja voimalla.
Opit harjoittamaan mullistavia periaatteita, -
kuten käytön, muutoksen ja vastuun lakeja.
Ota Jumalan valtakunnan lait käyttöön elämässäsi.
Hanki paketti tänään.
Hei taas. Kirkossakäynti vähenee yhä Amerikassa.
Joka viides kristitty käy kirkossa nyt harvemmin kuin ennen pandemiaa.
Tavoitettavuutta pyritään uudistamaan uudella markkinointityökalulla.
CBN:n Brody Carter jatkaa.
Numerot puhuvat omaa kieltään. Jo ennen koronasulkua -
kirkkojen jäsenmäärä putosi alle 50 prosentin -
ensimmäistä kertaa mittaushistoriassa, 80 vuoteen.
Kirkossakäynti on vähentynyt pandemian alun jälkeen 3 %.
Pew-tutkimuskeskuksen mukaan pandemia vain syvensi ongelmia.
Joka viides kertoo käyvänsä kirkossa harvemmin kuin ennen pandemiaa.
Ihmiset muuttivat muualle tai etääntyivät paikallisseurakunnasta -
pandemian aikana. Nyt he haluavat takaisin.
Tähän trendiin nojaa Gloo, -
joka auttaa ihmisiä löytämään kirkon digimarkkinoinnin avulla.
Autamme niitä, jotka hakevat tietoa ja etsivät, -
paikallisen seurakunnan ja keskustelun pariin.
Jos olet miettinyt, miksi näet terapia- tai treffisivustojen mainoksia, -
se johtuu siitä, että nettihakujasi seurataan.
Ne ovat kultakaivos Gloon kaltaisille digimarkkinointiyhtiöille.
Noin 1,8 miljoonaa ihmistä hakee apua ihmissuhteisiin.
Se on suurin trendi, Gloosta kerrotaan.
Haastattelin Gloota vielä mainontastrategian hiomisesta.
Aivan kuten kuka tahansa mainostaja voi ostaa sponsoroituja mainoksia -
tai hakukoneoptimointia, jotta yritys näkyy hakutuloksissa, -
samaa strategiaa kumppanimme käyttävät.
Toimitusjohtaja Devon Kline pitää yhtiötä netin yhteysmoottorina.
Tässä ei oteta valtavaa tietomäärää, -
vaan halutaan näkyä tuloksissa, -
kun joku hakee apua verkossa.
Kline siis yhdistää nettihakuja tekevät -
paikallisiin seurakuntiin ja yrityksiin.
Seurakunnat maksavat vuosittain 1 500―4 000 dollaria -
täyttääkseen tyhjät kirkonpenkit.
Työkalujamme käyttää 23 000 organisaatiota.
Niistä 6 300 on seurakuntia, jotka ovat tilanneet palvelun ja sanoneet: -
"Haluan yhteyden paikallisiin."
Gloo on perustettu vuonna 2010. Se on saattanut kahdessa vuodessa -
seurakuntien yhteyteen 150 000 ihmistä.
Yli 150 000 ihmistä saa nyt apua.
Tällä hetkellä aina 2,5 minuutin välein taas uusi ihminen saa avun.
Eli 2,5 minuutin välein seurakunta saa kontaktin johonkuhun, -
joka ei ehkä ole ajatellut kirkossakäyntiä.
Kelce ottaa pallon. Touchdown!
Gloon suurin kumppani on He Gets Us, -
joka lähetti kaksi mainosta Super Bowlin aikana.
Se on osa sadan miljoonan dollarin Jeesus-mainoskampanjaa.
Puhumme Jeesusta, mutta Häntä ei tarvitse brändätä uudelleen.
Tiedottaja Jordan Carson.
Ensimmäinen tavoite on tutustuttaa ihmiset Jeesukseen.
Toiseksi kutsumme kristittyjä pohtimaan, miten he kohtelevat muita.
Muita kumppaneita ovat Churches Care ja K-Love Radio.
Ykkösmotiivi on käännyttää ihmisiä kristinuskoon, -
myymisen ja käännyttämisen jännite herättää kysymyksiä -
taloudellisen edun tavoittelusta.
Kyllä, joskus kyse voi olla kymmenyksistä, -
mutta useimmiten se ei ole seurakuntien motiivi yhteistyössämme.
Seurakunnat kuitenkin hyötyvät tästä.
Olemme tavoittaneet 1,5 vuoden aikana yli 500 ihmistä.
Floridalaispastori Greg Readen mukaan -
markkinointi helpottaa evankeliointia.
Näemme evankelioinnin nyt uusin silmin.
Gloo auttoi meitä tavoittamaan sellaisia, -
jotka eivät hae netistä seurakuntaa tai saarnaa.
He vain ovat somessa ja etsivät jotain eivätkä tiedä, mitä.
Seurakunnille luvataan noin 12 uutta yhteyttä kuukaudessa.
Digimarkkinoinnin edetessä mainonta voi laajeta muuallekin, -
esimerkiksi urheilu- ja musiikkitapahtumiin.
Pastorit ja seurakunnat etääntyvät usein yhteisöstään, sanoo Kline.
Nyt joukko seurakuntia kiittää Gloota, joka auttaa heitä -
lujittamaan suhteita kirkossa kävijöihin.
Brody Carter, CBN News.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkiaamuisin kahdeksalta CBN-uutiskanavalta.
Jumala alkoi antaa minulle periaatteita, -
jotka kerron tässä kirjassa.
Pat Robertsonin työ kosketti miljoonia ihmisiä.
Hänen perintönsä koulutuksessa, mediassa ja avustustyössä on valtaisa.
Nyt voit saada hänen viisautensa.
"Ten Laws for Success" on suunnitelma saavutuksiin, täyteyteen -
ja Jumalan lapsen korkeimman kutsun arvoiseen perintöön.
Paketissa on kovakantinen "Ten Laws for Success" -kirja, -
työkirja ja äänikirja, -
jonka lukija on Andrew Knox Klubi 700:sta.
Jos joku haluaa ihmeen, hänen on oltava ehdottoman varma -
Jumalan voimasta, hyvyydestä ja kyvystä tehdä se, mitä Hän lupaa.
Aloita perinnön rakentaminen hankkimalla tuote tänään.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Lopuksi: Perheiden on vaikea pysyä kasvavien kustannusten perässä.
Erityisen vaikeaa se on yh-äideille, jotka omistavat vanhan auton.
CBN:n Charlene Aaron kertoo, miten eräs järjestö Texasissa auttaa.
God's Garage -järjestö tarjoaa luotettavia kulkuneuvoja -
yh-äideille, leskille ja komennuksella olevien sotilaiden puolisoille.
Se tarjoaa myös kursseja ja kertoo hyvää sanomaa Jeesuksesta.
Meille tulee joka kuu yli 200 anomusta ajoneuvoa vailla olevilta naisilta.
God's Garage kunnostaa ja lahjoittaa ajoneuvoja suur-Houstonin alueella.
Ajat ovat kovat. Ajoneuvot ovat kalliita.
Saamme yksittäisiltä ihmisiltä lahjoituksina ajoneuvoja.
Ajoneuvot tulevat korjaamollemme.
Käytämme aikaa, rahaa ja muuta tarvittavaa autojen kunnostamiseen.
Sen jälkeen lahjoitamme ajoneuvot yksinhuoltajaäideille.
Johtaja Justin Coggins kertoi CBN:n Rukouslinkissä, miten kaikki alkoi.
Perustajamme oli pastori.
Hän rakasti autojen rassaamista ja laittelua.
Hän näki yksinhuoltajaäidin kävelemässä -
hyvin vilkkaan tien reunassa täällä Conroessa ilta-aikaan.
Pastori pysähtyi ja kysyi, miksi nainen kävelee siellä -
siihen aikaan päivästä.
Kävi ilmi, että naisella oli auto.
Se oli korjaamolla, mutta hänellä ei ollut rahaa maksaa korjausta.
Asia saatiin hoidetuksi.
Silloin yh-äideistä tuli osa God's Garage -työtä.
Vaikutus on ollut mullistava.
Ajoneuvo tuo tasaisuutta yh-äidin tai lesken elämään.
Se auttaa viemään lapset kouluun ajoissa joka päivä.
Hän pääsee kauppaan milloin haluaa.
Hän pääsee lääkäriin. Se auttaa monin tavoin.
Työ on palkitsevaa kaikille.
Viime vuonna lahjoitimme 94 autoa, -
sitä edellisenä vuonna 95 tai 96 autoa.
Jokainen lahjoitus sykähdyttää.
Elämänkohtalot tekevät siitä liikuttavaa.
Järjestö tarjoaa myös kursseja, joilla opetetaan budjetointia, -
ateriansuunnittelua, yh-vanhemmuutta ja työnhakua.
Hengellisiä tarpeitakaan ei unohdeta.
Kerromme evankeliumin.
Jokainen nainen saa tilaisuuden ottaa vastaan Jeesuksen.
Naisista 25―30 % ottaa vastaan Kristuksen ensikertaa elämässään.
Se kaikki on osa työtä ihmisten pelastamiseksi yksi kyyti kerrallaan.
Charlene Aaron, CBN News.
Mahtavaa. Kiitos, että autatte yh-äitejä!
Mahtavaa tosiaan.
Kiitos seurasta!
Ensi viikkoon! Menikö ääni?
Näkemiin, rukoilkaa Georgen puolesta ja siunausta!
Suomennos: Marianne Tenetz